钦定古今图书集成/理学汇编/学行典/第123卷 > 《灵台赋》唐·韦承庆
## 钦定古今图书集成/理学汇编/学行典/第123卷 > 《灵台赋》唐·韦承庆

岁已殚，夜向阑，风威劲，霜气寒，月斜临于栋首，河半
落于檐端。心耿耿而不寐，魂焭焭而未安。乃振衣危
坐，隐几太息，绎思于今古之津，伫怀于天地之域。粤
若天分地开，古往今来，物之播焉成万品。人之生也
配三才；伊生人之为贵，咸赋职于灵台。彼灵台者，含
粹而起，惟神所止。想四大之枢机，执五成之端揆，统
“精灵之往复，括性命之终始。坎凭惠而宣听，《离》假明
而畅视。六仪竦而承尊，百骸运而为使。若众星之拱
璿极，犹列国之宗玉扆。夫其鼓动陶甄，范围涵育。质
微用广，如土圭之准盈缩；精灵器要，譬灰琯之调《凉
燠》。抚二仪之斡运，必用此而休复；阅庶类之区分，亦
俟兹而大畜。奥室资明于洞户，飞轩寄转于轻轴。灵
筠挺防露之篁，孤颖秀捎云之木。其高也，巍乎峻峙，
杰尔孤标，上干日月，迥冠云霄。其深也如海之淳，如
渊之邃，窅万仞兮沉以清，潜九重兮隐而閟。其平也，
周道如砥，君子之夷局；其险也，蜀门若剑，小人之跂
躅。”弥性场而极览，溥情囿而环瞩。鲜开旷而闲凝，多
郁堙而窘促。萌一绪“而十变，兆片机而万触。无半刻
而恬想，乃终年而汨欲。大木百围而窾窍，长河九支
而屈曲。怒则烈火扇于冲飙，喜则春露融于朝旭。惧
惊怀其若坠，忧结念其如束。或漫漫而川浮，或迢迢
而山属。繁襟雾合而烟聚，单思鍼悬而缕续。其骛时
也，似飞蛾陵乱而投明烛；其趋利也，若饥乌联翩而
争场。”粟。力方踬而独骋，量已倾而未足。吹剑首而聒
《虞》《韶》，握碔砆而衒荆玉。纤埃不让于山阜，巨海见排
于井谷。沉浮兮靡定，去就兮多途。乍排下而进上，忽
出有而入无。转息而延缘万古，回瞬而周流八区。形
寥寥于衽席，虑淼淼于燕吴。乃荣乃华，如驰如驱。甚
飞猱之𫏋乔木，迈奔兕之逸修衢。虽杼轴而无已，吾
未知其所图。尔其清浊两资，臧否兼司。有缦者而密
者，几辅之而益之。勇怯于焉竞爽，明晦所以相欺。或
外静而中躁，或情愠而颜怡；或趣暌而迹偶，或言信
而诚疑。眉睫两连而相对，山河万重而在兹。莫睹其
深沈之实抱，徒见其俯偻之虚姿。类阴阳之不测，匹
神鬼之难期。不可审之以权量，不可卜之以蓍龟，争
度长而自我，各守胜而为师。设皇纲而悬帝制，张地
络而举天维。虽众条之所捡辖，在斯辆而不能持。征
善恶于遥祀，访贤愚于群册。轩昊用之而司契，尧、舜
守之而光宅；汤、武任之以为王，桓、文仗之而作伯。弘
圣道者谓之周、孔，肆凶德者摄为桀、跖。体仁成曾、史
之行，毓智举良、平之策。六国起交争之端，三方构鼎

朱始谐而末衅，馀耳初好而终隙。宠包诈而眤躬，牢
蕴邪而附石。究回冗于今古，郁缤纷于载籍。匪外物
之所婴，谅乃心之攸敌。若乃无损无益，不盈不“冲，湛
虚明其若镜，坦宏量其如空，静凝神而合道，动应物
而修功，得至无于象外，乘妙有于寰中，既吻合而悬
解，且兼忘而大同。象罔之珠《易》索，橐籥之用无穷，入
窅冥而超宇宙，翔廖廓而矫樊笼，斯上圣之神理，邈
先几而感通，谅凡情之靡得，徒仰止于余衷。”至于宅
义依仁，栖贞履顺，崇礼让之扄闼，耸温恭之墙仞。赴
壑而全忠，处龙乡而执信。情居损而能酌，时处遁
而无愠。游书圃而摭芳，挹文河而澡润。循雅度而成
则，服嘉言而遣吝。乃懿士之清规，实吾人之所徇。持
弱操而知勉，饬微躬而底慎。思不忮而不求，绝相靡
而相刃。慨投笔而长想，聊缀音于末韵。